Lav et referat af nedenstående tekst:

Tekst:
De første dage af december har været koldere end normalt. Derudover har årets sidste måned også vist sig fra sin våde side. For knap er de første låger i julekalenderen åbnet, før en tredjedel af den normale mængde nedbør i hele december er kommet. Men hvor det kølige decembervejr fortsætter ind i weekenden, bliver nedbøren for en stund sat på pause. Der venter nemlig en weekend, der i det store billede giver tørvejr. Kun enkelte, lokale byger kan ødelægge dette billede. Dagstemperaturen når ikke meget over frysepunktet og maksimalt op på 5 grader. Med en tiltagende vind kan det i sidste ende komme til at føles bidende koldt. Det kølige vintervejr fortsætter ind i næste uge, hvor de vinterlige byger samtidig vender tilbage. Grå, men tør lørdag Som mange andre danskere holder solen også weekend lørdag. Det bliver nemlig en dag med overvejende skyet vejr. Til gengæld sendes nedbøren syd om landet. Derfor ligner lørdag ganske vist en gråvejrsdag, men samtidig også en tørvejrsdag. De få byger, der måtte komme, vil holde sig til Bornholm samt lokalt over de sydlige egne. Temperaturen når op mellem 1 og 5 graders varme. De højeste temperaturer er at finde mod sydøst. Vinden bliver svag til jævn fra østlig retning, hvilket kan gøre en tur i skoven behagelig med den rette mængde tøj. Solen kan vise sig frem på 2. søndag i advent Søndag tændes det andet lys i adventskransen, og samtidig bliver der også mulighed for, at solen tændes. Der kan nemlig gå opbrud i skydækket i løbet af dagen. Igen er det bornholmerne, som må døje med de fleste byger. Resten af landet kan se frem til en dag med overvejende tørvejr og kun enkelte, lokale byger. Men selvom solen ventes at bryde frem, vil søndagen føles bidende kold. Det blæser nemlig op til en frisk til hård vind fra øst. Med temperaturer lige omkring eller over frysepunktet vil en kop varm kakao omkring den tændte adventskrans nok gøre godt. I Nordjylland er der faktisk en marginal mulighed for, at temperaturen holder sig under nul grader igennem hele døgnet. Og dermed resulterer i et lokalt isdøgn. Slud- og snebyger vender tilbage i næste uge Et kig ind i decembers første hele uge viser tendenser til, at flere lavtryk holder i kø vest for Danmark. Dermed ser det ud til, at slud- og snebyger vender tilbage. Samtidig bygges et højtryk op vest for landet, der er med til at sørge for, at dagstemperaturen holder sig mellem 2 graders frost og 4 graders varme.

Referat:
Blæsten tiltager i løbet af weekenden, hvilket vil få det til at føles koldt. I Nordjylland er der mulighed for isdøgn - altså med frostgrader i alle døgnets 24 timer.